burgasdotpro/wikipedia huggingface dataset:
Michal Fabriczyus

Michal Fabriczyus (* Banská Bystrica) bol zlatník, strieborník.
Životopis.
Zlatník a strieborník z Banskej Bystrice. Vo Viedni začal módu s galantérnymi výrobkami z perlete (1815 a neskôr).
František Fábry

František Fábry (* 1911, Banská Bystrica, Slovensko – † 31. december 1975, Slovensko) bol slovenský komunistický politik.
Životopis.
Bol účastníkom protifašistického odboja, zúčastnil sa na príprave Slovenského národného povstania. Po prevzatí moci v Česko-Slovensku komunistami bol vedúci Večernej univerzity marxismu-leninismu pri Stredoslovenskom Krajskom výbore Komunistickej strany Slovenska v Banskej Bystrici.
Pavol Fábry

Pavol Fábry (* 8. február 1641, Ľubietová – † 5. február 1711, Ľubietová) bol organista, notár a richtár.
Životopis.
V roku 16621665 študoval v Banskej Bystrici. Od 1673 organista, 1682 podnotár, 1686 notár, 1695 richtár v Ľubietovej.
Viliam Fábry

Viliam Fábry (* Slovensko) je stavebný inžinier, projektant, staviteľ.
Životopis.
Projektant a staviteľ melioračných a regulačných prác, vodných, cestných, mostných a železobetónových stavieb. Odborník a poradca v záležitostiach vodoprávnych. Pôsobil v Banskej Bystrici na Hornej ulici.
Blanka Fábryová

Blanka Fábryová (rod. Maliaková) (* 27. marec 1893, Ilok - † 25. júl 1964, Bojnice) bola publicistka, prekladateľka. Pseudonym: Berta Malá, Miriana, Mirjana, Sestra, Južná, Blanka Malinská
Životopis.
V roku 1908-1909 študovala v Prahe a v Zittau, 1909 v Záhrebe, 1911 v Trenčíne, 1912 v Balassagyarmate, 1913 v Martine, Blatnici a Dačovom Lome, 1917-1918 vychodila úradnícky kurz v Záhrebe. Roku 1914 pracovníčka detskej opatrovne, 1918 úradníčka v Bogatiči, po roku 1919 bývala v Banskej Bystrici, Prievidzi a v Bojniciach. Spočiatku pomocná redaktorka časopisu Domácnosť a škola, prekladala články a prózy zo srbochorvátčiny, do srbochorvátčiny preložila dielo Ľudmily Podjavorinskej. Neskôr prešla k memoárovej a fejtonistickej publicistike, k informatívnym článkom o oslobodzovacích akciách južných Slovanov v 1. svetovej vojne, o výšivkách, krojoch, ženskom hnutí. Cenné sú jej state o Martinovi Kukučínovi a Elene Maróthy-Šoltésovej. V románe "Hlas krvi" sa pokúsila o obraz života na poprevratovom Slovensku. Organizátorka ochotníckeho divadla v Banskej Bystrici, v roku 1919-1920 jednateľka Živeny v Banskej Bystrici a zakladateľka jej odborov v Slatine, Ľubietovej a v Slovenskej Ľupči.
František Fackenberg

František Fackenberg (* 20. jún 1904, Viedeň – † 2. apríl 1972, Bojnice) bol architekt.
Životopis.
V roku 1930 absolvoval VUT v Brne. Projektant stavebnej spoločnosti, pracovník firmy Baťa, po roku 1945 Krajského strediska pamiatkovej starostlivosti a ochrany prírody v Banskej Bystrici. Významne sa pričinil o zmapovanie historickej architektúry Stredoslovenského kraja, reštaurovanie Bojnického zámku a i. Autor koncepcie Zoologickej záhrady v Bratislave.
Matej Faith

Matej Faith (* 23. február 1857, Ordzovany) bol slovenský jazykovedec a pedagóg.
Životopis.
Študoval na gymnáziu v Levoči, filozofiu na univerzite v Budapešti, 1880 vykonal profesorsku skúšku. Profesor gymnázia v Budapešti, od 1886 v Banskej Bystrici. Autor estetických, literárnych a jazykových štúdií.
Dušan Fajnor

Dušan Fajnor (* 20. november 1876, Senica – † 9. apríl 1933, Bratislava, pochovaný v Modre) bol slovenský evanjelický kňaz a biskup, náboženský spisovateľ. Používal pseudonym: "Spectator".
Životopis.
Študoval na gymnáziu v Banskej Bystrici, v Uherskom Hradišti, v Soprone, v Szarvasi, právo a klasickú filológiu na univerzite v Budapešti, teológiu na evanjelickom kolégiu v Prešove a na univerzite v Rostocku. Roku 1902 vysvätený za kňaza, 1932 dr.h.c. univerzity v Kaunase. Roku 1902 evanjelický kaplán, 1904 farár v Čáčove, 1928 v Modre, 1922 nitriansky senior, 1928 biskup západného dištriktu a generálny biskup Slovenskej evanjelickej cirkvi augsurského vyznania. Pred 1918 sa zúčastnil na obranných bojoch slovenských evanjelikov proti násilnej maďarizácii, po vzniku Česko-Slovenska spolutvorca ústavy a jeden z popredných predstaviteľov evanjelickej cirkvi na Slovensku. Prispieval do novín a časopisov (Stráž na Sione a Evanjelický kazateľ, ktorý kratší čas i redigoval, Cirkevné listy, Národné noviny, Slovenské pohľady a iné).
Roman Fašang

Roman Fašang (* 15. jún 1894, Brezno – † 5. január 1971, Bratislava) bol robotník, funkcionár KSČ.
Životopis.
Po skončení základnej školy sa vyučil za zlievača, v roku 19481949 študoval na Ústrednej straníckej škole KSČ v Prahe. Člen a funkcionár KSČ, organizátor triednych bojov na Horehroní. Účastník protifašistického odboja, počas SNP predseda MO KSS a člen Rev. ONV v Brezne. Po oslobodení popredný verejný činiteľ v okr. Brezno. Nositeľ viacerých vyznamenaní.
František Fašing

František Fašing, SJ ( * 12. august 1686, Trnava, Uhorsko – † 6. apríl 1747, Gyöngyös, Uhorsko) bol uhorský rímskokatolícky náboženský spisovateľ a historik, autor kompilačných prác o dejinách Sedmohradska.
Životopis.
V roku 1702 (podľa Sbs 1707) vstúpil do jezuitskej rehole. Univerzitné štúdiá absolvoval v Trnave (Universitas Tyrnaviensis) a v Košiciach (Universitas Cassoviensis). Stal sa doktorom filozofie a v roku 1712 bol profesorom poézie na Trnavskej univerzite. Neskôr pôsobil ako profesor matematiky na Košickej univerzite, profesor filozofie a teológie na jezuitskej akadémii v Kluži (od 1725), predstavený rehoľného domu v Satmári, riaditeľ konviktu v Rábi a v Košiciach, spirituál v Jágeri i ako misionár na rozličných miestach.
Dušan Faško

Dušan Faško (* 18. marec 1922, Brezno – † 3. júl 1998, Banská Bystrica) bol slovenský právnik, športovec a športový funkcionár.
Životopis.
Tréner ľadového hokeja, športový fukcionár. Hráč ľadového hokeja za kluby v Brezne, v Kežmarku v Poprade, VŠ Bratislava, Slovan Bratislava. člen druhej generácie reprezentácie slovenska. Člen všetkých zložiek slov. a čs. zväzu ľadového hokeja. Hokejový hráč, tréner (19561967) a športový funkcionár ČH, neskôr TJ Iskra Smrečina Banská Bystrica. Zaslúžil sa o vybudovanie zimných štadiónov v Banskej Bystrici. Právnik n.p. Smrečina Banská Bystrica. V staršom veku sa venoval orientačnému behu. Predseda dištriktuálneho súdu ZD, generálny žalobca (1944). Nositeľ viacerých vyznamenaní a ocenení. V roku 2008 ho uviedli do Siene slávy slovenského hokeja.
Jakub Faško

Jakub Faško (Faschko, Faskó) (* Brezno) bol evanjelický kňaz, náboženský spisovateľ a pedagóg.
Životopis.
Študoval na nemeckých univerzitách (asi Wittenberg). Roku 1646 konrektor, 1648 rektor gymnázia v Banovciach nad Bebravou, 1654 evanjelický farár v Pezinku. Autor niekoľkých dišpút, kde obhajoval filozoficko-teologické názory nem. teológa J.K Dauhaunera a polemicky sa zameral proti synkretizmu. K jeho sobášu vyšla kniha gratulačných básní (Epos hymneum, Trenčín 1649).
Peter Faulpach

Peter Faulpach (Fulpauch) (* Slovensko) bol vodca baníckeho povstania, mešťan.
Životopis.
Bol jedným z vodcov baníckeho povstania v Banskej Bystrici (15251526). Majiteľ domu č. 31 (35), prvý za hodinovou vežou v Banskej Bystrici.
Entomológ

Entomológ je profesionálny alebo amatérsky prírodovedec – zoológ, ktorý sa zaoberá štúdiom hmyzu – entomológiou.
Pod tento pojem zahrňujeme osoby, ktoré sa na jednej strane zaoberajú výskumom, systematikou a 
zberom hmyzu, ale na druhej strane sem patria aj zamestnanci podnikov, firiem a inštitúcií, zaoberajúcich sa reguláciou hmyzu a prostriedkami na boj s nim. V širšom slova zmysle sú istou špeciálnou skupinou entomológov aj včelári. Podobne špeciálne postavenie v entomológii majú zamestnanci múzeí, ktorí tu pracujú ako kustódi. 
Entomológ sa zaoberá skúmaním morfológie, vývojových cyklov, bionómie, škodlivosti a iných vlastností hmyzu. Tiež sa zaoberá faunistikou a systematikou hmyzu. V rámci faunistických štúdií spracováva hmyz chránených území a iných významných oblastí a regiónov. Analyzuje populácie a spoločenstvá hmyzu a ich vzťahy k podmienkam prostredia, súvisiace s otázkami kvality životného prostredia, ochrany rastlín, človeka a zvierat. Skúma škodcov kultúrnych (poľnohospodársky významných) rastlín a lesných porastov, hmyzích škodcov v obývaných priestoroch, skladoch potravín, textílií, biologických zbierkach, v múzeách a pod. 
V kriminalistike a karanténnej službe vykonáva všetky druhy prác súvisiacich s posudzovaním hodnoty a významu živočíchov a materiálu živočíšneho pôvodu. Uplatnenie entomológov v praxi je na špeciálnych pracoviskách entomologického zamerania, ale tiež na pracoviskách zameraných na ochranu rastlín. Pracujú aj v orgánoch štátnej správy a na pracoviskách ochrany prírody a v organizáciách zaoberajúcich sa dezinfekciou, deratizáciou a dezinsekciou, v kriminalistike, v zoologických záhradách a v múzeách.
Ján Fedák (protifašistický bojovník)

Ján Fedák (* 11. júl 1912, Cejkov – † 30. november 1944, Dolná Lehota) bol slovenský dôstojník a protifašistický bojovník.
Životopis.
Študoval na reálnom gymnáziu v Michalovciach, do roku 1934 na škole záložných dôstojníkov v Levoči. Krátko učiteľ v Cejkove, od roku 1939 dôstojník z povolania na rozličných miestach, 1944 štábny kpt. a posádkový veliteľ v Levoči. Česko-slovenský vlastenec, antifašista, Vojenské ústredie SNR ho poverilo prípravou povstania v levočskej posádke. Pod jeho velením posádka sa pridala k SNP, od 1. september 1944 veliteľ 5. pešieho pluku 1. čs. armády na Slov. Po čiastočnom ústupe SNP do hôr príslušník 2. čs. partizánskej brigády, padol v boji s nacistickými okupantmi.
Ocenenie.
V bratislavskej Dúbravke je po ňom pomenovaná ulica.
Jozef Fedora

Jozef Fedora (* 8. marec 1910, Dolné Kočkovce – † 26. september 1975, Zvolen) maliar, grafik, výtvarný pedagóg.
Životopis.
Študoval na reálnom gymnáziu v Nynburgu, architektúru, pozemné staviteľstvo, kreslenie a deskriptívnu geometriu na ČVUT v Prahe. Od roku 1937 prof. gymnázia v Prievidzi, v Nitre, 1959 – 1965 prednášal Pedagogickom inštitúte v Martine, od 1965 v Banskej Bystrici. Účastník SNP, zatknutý gestapom, väznený v koncentračných táboroch Dachau, Buchenwald a i. Autor portrétov, figurálnych námetov, krajín a zátiší. Prispieval do kultúrnych, politických a satirických časopisov. Výstavy v Banskej Bystrici (1966, 1980), obrazom Tržnica sa pripojil k starým majstrom pohľadov na banskobystrickú tržnicu. Bol pochovaný v Prievidzi.
Externé odkazy.
[[Kategória:Narodenia v 1910]]
[[Kategória:Úmrtia v 1975]]
[[Kategória:Slovenskí maliari]]
[[Kategória:Slovenskí grafici]]
[[Kategória:Slovenskí spisovatelia]]
[[Kategória:Osobnosti SNP]]
[[Kategória:Osobnosti z Dolných Kočkoviec]]
Alojz Feja

Alojz Feja de Nagy-Rákó (* 1801, Rakovo) bol lekár.
Životopis.
Príslušník turčianskeho zemianskeho rodu. Študoval na gymnáziu v Banskej Bystrici, medicínu na univerzite v Pešti, roku 1825 MUDr. Praktický lekár v Banskej Bystrici, zároveň lekár Zvolenskej župy, neskôr pôsobil ako lekár v Pešti. Autor dizertačnej práce o krvácaní.
Ján Fekete

Ján Fekete (* 12. august 1945, Modrý Kameň) je slovenský spisovateľ pre mládež, básnik, publicista.
Životopis.
V roku 1959 – 1960 študoval na Jedenásťročnej strednej škole v Modrom Kameni, 1960 – 1963 na odbornom učilišti v Považskej Bystrici a v Detve, 1963 – 1965 vo Večernej škole pre pracujúcich vo Zvolene a v Banskej Bystrici, 1965 – 1969 slovenčinu a dejepis na Pedagogickej fakulte v Banskej Bystrici.
Pracoval v Podpolianskych strojárňach ako robotník a redaktor podnikových novín, neskôr redaktor Česko-slovenskej televízie a Česko-slovenského rozhlasu. Od roku 1990 pôsobil ako riaditeľ na Strednom odbornom učilišti v Modrom Kameni.
Po komunálnych voľbách v roku 1990 sa stal predsedom mestského zastupiteľstva v Modrom Kameni a v rokoch 1992 – 1993 vykonával funkciu zastupujúceho primátora mesta.
Po parlamentných voľbách roku 1992 sa stal poslancom Slovenskej národnej rady. Na Ministerstve kultúry SR sa pričinil o vznik Múzea babkárskych kultúr a hračiek na hrade Modrý Kameň.
V súčasnosti autor žije a tvorí v Modrom Kameni a naďalej pravidelne prispieva do regionálnej tlače.
V 90. rokoch bol pravidelným prispievateľom Slovenských národných novín, Slovenských pohľadov, Literárneho týždenníka Extra plus, denníka Slovenská republika.
Úspešným bol tiež jeho seriál "Dobrodružstvá s parlamentnou slovenčinou", ktorý v rokoch 1994 a 1998 vychádzal na pokračovanie. Jazykovedci autorovi udelili prívlastok „ambasádor spisovnej slovenčiny v parlamente“ a jeho príspevky boli témou viacerých diplomových prác.
Arpád Vojtech Felcán

Arpád Vojtech Felcán (* 13. august 1900, Hlohovec – † 20. december 1944, Píla) bol slovenský pedagóg, partizán a funkcionár KSČ.
Životopis.
Vyštudoval na Učiteľskom ústave v Modre. Pôsobil Ako učiteľ pôsobil vo viacerých mestách na Slovensku (o.i. Svätý Jur). Ovplyvnil ho styk s revolučným robotníckym hnutím. Organizátor triednych bojov, kolportér a dopisovateľ straníckych novín. Účastník a organizátor SNP. Po ústupe SNP do hôr žil ilegálne v Banskej Bystrici a v Novej Bani, zatknutý gestapom, za neznámych okolností zavraždený.
Dielo.
Tlačou vyšli:
Jozef Feldmann

Jozef Feldmann (* 1747, Banská Bystrica - † 17. jún 1821, Sliezsko) bol pedagóg, hudobník, organista.
Životopis.
Pochádzal zo Sliezska. V roku 1773 bol Mestskou radou v Banskej Bystrici zvolený za učiteľa, Farský organista v Banskej Bystrici, zvolený Mestskou radou (18. júla 1777). Občanom mesta Banská Bystrica sa stal (15. novembra 1794). V roku 1806-1820 vyučoval na Katolíckom gymnáziu v Banskej Bystrici. Predstavený Bratskej bankovej pokladnice v Banskej Bystrici, pracoval aj pre Lesnícku komoru v Banskej Bystrici. Zachovalo sa viacero jeho autografov.
Pavol Felicides

Pavol Felicides (* 1650, Trenčín† február 1695, Banská Bystrica) bol evanjelický kňaz, veršovník, pedagóg.
Jeho otec bol Pavol Felicides (po 1620-1659).
Životopis.
Evanjelický farár v Píle, Súľove, Žiline, od 1690 alebo 1694 učiteľ v Banskej Bystrici. Autor náboženských, etických a politických epigramov.
Belo Felix

Prof. Belo Felix, PhD. (* 9. máj 1940, Divín) je slovenský hudobný skladateľ, vysokoškolský učiteľ.
Životopis.
V roku 1947-1953 navštevoval OŠ a v roku 1953-1958 Strednú pedagogickú školu v Lučenci. V roku 1958-1960 absolvoval štúdium na Vyššej pedagogickej škole v Bratislave, kombinácia hudobná výchova - slovenský jazyk. V roku 1998 sa habilitoval docentom (doc.) v odbore teória vyučovania predmetov všeobecnovzdelávacej a odbornej povahy. V roku 2004 bol menovaný za profesora. V roku 1960-1987 učiteľ vo Veľkej Lehote, v Hronskom Beňadiku, v Žiari nad Hronom a i. V roku 1987-1991 bol pracovníkom Mestského domu pionierov a mládeže v Banskej Bystrici a externe učil na Katedre hudobnej výchovy. Od roku 1991 pôsobí na Pedagogickej fakulte UMB v Banskej Bystrici, od roku 1999 vo funkcii vedúceho Katedry hudobnej výchovy. 
Venuje sa komponovaniu v oblasti populárnej hudby, najmä však tvorbe pre deti a pre spevácke zbory. V súčasnosti komponuje prevažne scénickú hudbu pre profesionálne i neprofesionálne divadlá a detské hudobné divadlo. V pedagogickej práci sa zaoberá elementárnou detskou hudobnou kreativitou, pracuje v lektorských zboroch celoštátnych prehliadok, vedie tvorivé dielne, pracuje so slovenskými deťmi z Maďarska i s mentálne postihnutými deťmi. Spoluorganizuje semináre a cyklické vzdelávanie pre učiteľov na lepšie zvládnutie novej koncepcie hudobnej výchovy. Je členom viacerých profesných zväzov a združení na Slovensku, od roku 1999 členom odbornej komisie pre hudobnú výchovu pri Štátnom pedagogickom ústave v Bratislave. Podieľal sa na vydaní skrípt, učebných textov, učebníc a metodických príručiek. Publikuje vedecké práce v zborníkoch, odborné články v zahraničných a domácich periodikách. Jeho hudobné diela boli prezentované v rámci verejných vystúpení, v médiách, divadlách a na koncertoch. 
Ocenenie.
Medaila Daniela Gabriela Licharda
za významnú mnohostrannú činnosť pre rozvoj detskej dramatickej tvorivosti a ochotníckeho divadla na Slovensku. Národné osvetové centrum Bratislava, 30. mája 2000 
Cena Rektora UMB v Banskej Bystrici v oblasti vedecko-pedagogickej a v oblasti umenia 24. mája 2001 
Strieborná medaila UMB v Banskej Bystrici za rozvoj, budovanie a garantovanie nosných študijných odborov a programov. 17. september 2007
Zlatá medaila UMB v Banskej Bystrici za významný rozvoj odboru Didaktika hudobnej výchovy, za celoživotnú organizátorskú, publikačnú a popularizačnú činnosť v oblasti hudobnej edukácie. 16. september 2010
Čestný občan mesta Lučenec - 2019
Literatúra.
Učebnice a metodiky
Mikuláš Feller

Mikuláš Feller (* Košice - † 1553, Slovensko) bol notár.
Životopis.
Notár v Banskej Štiavnici (1530-1540). Vyslanec stredoslovenských banských miest na kráľovskom dvore (1550), arcibiskupský pizetár (1553). Notár v Banskej Bystrici (1541-1549).
Pavel Viliam Fendt

Pavel Viliam Fendt (* 7. apríl 1898, Znojmo – † 27. december 1982, Bratislava) bol slovenský lekárnik a verejný činiteľ.
Životopis.
Pracoval na viacerých miestach, od 30. rokov v Bratislave. Vedúci predstaviteľ ilegálnej organizácie Solidarita. Z vojenskej nemocnice v Bratislave ušiel do Banskej Bystrice (august 1944). Počas SNP viedol po MUDr. Danielovi Petelenovi Povereníctvo zdravotníctva v Banskej Bystrici.
Ján Adolf Ferienčík

Ján Adolf Ferienčík (* 8. marec 1863, Zvolen - † 7. marec 1925, Cleveland) bol spisovateľ, redaktor. Pseudonym: Fr.Jančík, J.A.F.Hrubý, Alfa-Beta, Hrajnoha.
Životopis.
Študoval na evanjelický lýceu v Banskej Bystrici (do roku 1891). Učiteľ v Brezinách, od 1893 redaktor Slov. novín v Budapešti, 1894 emigroval do USA, redaktor viacerých krajanských periodík v USA, 1913 založil časopis Osveta v Clevelande, 1914 redaktor Nár. slov. denníka v Chicagu, 1916 Kruhu mládeže v Pittsburghu a i. Debutoval počas pôsobenia v Budapešti, kde písal poviedky, najmä nábožensky pointované morality a populárne romány, kt. uverejňoval knižne i časopisecky, divadelné hry (drámy i jednoaktovky, spolu 20 diel), zozbieral slov. nár. piesne, zostavoval kalendáre. V USA účinkoval najmä ako autor pôvodnej slov. detektívky a prekladateľ, o. i. z E. A. Poea do slovenčiny (poéma Havran). Publikoval popularizačné politické príručky a cyklus článkov Zo života amerického, kt. priniesli cenný materiál o slov. vysťahovalectve. Organizátor kult. a spoločenského života amer. Slovákov, tajomník MS v Amerike a viacerých spolkov a združení. Počas 1. svetovej vojny účinkoval v čs. zahraničnom odboji, v máji 1918 signatár Pittsburskej dohody, politicky sa orientoval na slov. autonomizmus.
Anna Ferienčíková

Anna Ferienčíková (rod. Zacharová) (* 25. máj 1908, Senica – † 12. november 1978, Bratislava) bola bibliografka, knihovníčka.
Životopis.
V roku 1919-1927 študovala na gymnáziu a od roku 1927 nemecký a slovenský jazyk na Filozofickej fakulte UK v Bratislave, absolvovala aj špeciálny kurz pre knihovníkov a roku 1940 Goetheho inštitút pri Deutche Akademie v Mníchove. V roku 1933-1935 učiteľka na Obchodnej akadémii v Banskej Bystrici, 1935-1949 na gymnáziu, 1950-1978 knihovníčka v Univerzitnej knižnici v Bratislave. Počas pôsobenia v knižnici sa zúčastňovala na spracovávaní bibliografie knižnej produkcie na Slovensku. Spracovala historický knižný fond Slovanského ústavu v Bratislave a pramene k literárnohistorickému výskumu na Slovensku. Knižne vydala aj Zoznam periodík dochádzajúcich do Univerzitnej knižnice v Bratislave (1965),
Mikuláš Štefan Ferienčík

Mikuláš Štefan Ferienčík (* 1. august 1825, Zvolen, Slovensko – † 3. marec 1881, Martin, Slovensko) bol slovenský úradník, novinár a spisovateľ. Pseudonym: Jančík, Mikuláš z Pohronia, Mladen.
Životopis.
Študoval na strednej škole v Jelšave a v Banskej Štiavnici, filozofiu a teológiu do roku 1846 na Evanjelickom lýceu v Levoči, od roku 1846 právo v Prešove. V roku 1856 zložil sudcovskú skúšku v Bratislave. Pôsobil na rôznych miestach a funkciách štátnej služby, okrem iných aj v Banskej Bystrici. Písal básne, romantické, ľúbostné poviedky, spoločenské novely, ľudovýchovnú prózu a divadelné hry. Bol prvý prekladateľ Gogoľovho Revízora. Zúčastnil sa revolúcie 1848 – 1849 ako dobrovoľnícky kapitán. Redigoval Pešťbudínske vedomosti, Národnie noviny, Národný hlásnik a Orol. V roku 1868 spoluzakladal Kníhtlačiarenský účastinársky spolok v Martine.
Mikuláš Ferjenčík (generál)

Mikuláš Ferjenčík (* 5. december 1904, Polomka - † 4. marec 1988, Denver, Colorado, USA) bol veterinárny lekár, významný organizátor SNP, neskôr generál.
Životopis.
Študoval na gymnáziu v Rožňave, v roku 1928 absolvoval Vysokú školu veterinárnu v Brne. Pôsobil vo vojenskej veterinárnej službe. Protifašisticky orientovaný účastník odboja, blízky spolupracovník a zástupca Jána Goliana vo Vojenskom ústredí. 4. augusta 1944 odletel ako člen delegácie ilegálnej SNR za antifašistov v armáde, ktorej úlohou bolo informovať predstaviteľov ZSSR situácii na Slovensku. Po návrate na povstalecké územie pôsobil ako prednosta veterinárnej služby pri veliteľstve 1. čs. armády na Slovensku. Povereník SNR pre národnú obranu. Po februári 1948 emigroval do USA. Čechoslovakisticky a protikomunisticky orientovaný činiteľ, predseda Československej národnej rady v Amerike. V exile bojoval proti falšovaniu faktov o povstaní uskutočňovanom komunistami. Roku 1992 povýšený do hodnosti armádneho generála in memoriam.
Laurinc Fešüš

Laurinc Fešüš (* 15. marec 1895, Nemecká – † 9. január 1945, Slovensko) bol lekárnik.
Životopis.
Lekárnik v Banskej Bystrici-Radvani. Rasovo prenasledovaný, obeť fašistického teroru. Zaistený nemeckou bezpečnostnou službou v Banskej Bystrici (21. novembra 1944), väznený, upálený spoločne s rodinou vo vápenke v Nemeckej (9. januára 1945).
Milan Fiabáne

Milan Fiabáne (* 21. máj 1931, Podbrezová) je dramaturg, herec, pedagóg.
Životopis.
R.1954 absolvoval štúdium divadelnej vedy na VŠMU v Bratislave. Roku1955-59 dramaturg, 1959-61 herec DPJ v Žiline, od 1961 pedagóg Vysokej školy dopravnej v Žiline. Po odchode z divadla herecky spolupracuje s filmom a televíziou, kde vytvoril množstvo epizódnych postáv.
Jakub Fiala

Jakub Fiala (* 2. február 1697, Rákoš - † 1. október 1733, Brezno) bol básnik, dramatik, pedagóg.
Životopis.
Roku 1715 vstúpil do piaristickej rehole. Prof. piaristických gymnázií v Prievidzi, v Nitre, v Pešti a v Szegede, krátko promagister noviciátu v Kecskeméte, prorektor rehoľného kolégia v Krupine, napokon rektor piaristickej rezidencie v Brezne. Znalec antickej mytológie, literárny teoretik a lat. básnik, autor skladby o Szegede (2 500 veršov), 1722 v Nitre uviedol so študentmi gymnázia dve lat. šk. drámy s hist. tematikou (Ján Korvín..., Moldavský vajda Štefan...).
Juraj Fidicinus

Juraj Fidicinus (Fidicini, Fidicinis) (* ?, Lopej - † 1687 Svätý Jur) bol slovenský pedagóg a náboženský spisovateľ.
Životopis.
Od roku 1668 študoval na univerzite v Lipsku a vo Wittenbergu. Učiteľ v Levoči, roku 1682 rektor evanjelickej školy v Svätom Jure. Pri prenasledovaní evanjelikov emigroval do Vroclavu a Weißenfelsu, kde sa živil prevažne hudbou. Do Uhorska sa vrátil počas Tököliho stavovského povstania.
Juraj Figuli

Juraj Figuli (* Slovensko) bol evanjelický kňaz.
Životopis.
Výpomocný kazateľ pre nem. a slov. obec a kňaz v Špitáli sv. Alžbety v Banskej Bystrici (1694, 1703-1704, 1708).
Viliam Figuš-Bystrý

Viliam Figuš-Bystrý, krstený Viliam Daniel Figusch (* 28. február 1875, Banská Bystrica – † 11. máj 1937, Banská Bystrica) bol hudobný skladateľ, hudobný pedagóg, klavirista, zbormajster a dirigent. Pseudonym: Ján Bystrý
Životopis.
V rokoch 1885-1889 študoval Viliam Figuš-Bystrý na gymnáziu v Banskej Bystrici. Ďalej pokračoval v štúdiách na Učiteľskom ústave v Banskej Štiavnici (1889-1893). V roku 1914 absolvoval skúšku na Hudobnej akadémii v Budapešti. 
Od roku 1893 učiteľ v Pilisi (Maďarsko), V rokoch 1893-1895 v Ostrej Lúke, v rokoch 1895 -1902 vo Zvolenskej Slatine a v rokoch 1903-1906 v Padine (Juhoslávia), Od roku 1907 začal pôsobiť v Banskej Bystrici, kde sa v roku 1921 stal profeforom hudby na tamojšom Učiteľskom ústave a na Hudobnej škole vo Zvolene. 
Viliam Figuš-Bystrý bol reprezentantom novej vývinovej cesty slovenského hudobného umenia. Už počas štúdia v Banskej Štiavnici vystupoval na verejných koncertoch, hral na organe, dirigoval študentský spevácky zbor. Po maturite sa venoval salónnej hudobnej tvorbe, upravoval maďarské ľudové piesne pre spev a klavír, kurucké piesne a balady pre sóla a zbor so sprievodom klavíra. Na svojich učiteľských pôsobiskách zbieral slovenské ľudové piesne, ktoré upravoval a vydával (Slovenské ľudové piesne z Veľkej Slatiny, 1000 slovenských ľudových piesní, Púchovské piesne, Zbojnícke piesne). V Banskej Bystrici oživil hudobnú kultúru. Oživil činnosť spevokolu Evanjelického spolku, pôsobil ako dirigent, korepetítor, organizoval hudobné podujatí a komponoval. Pre komorné združenie upravoval diela skladateľov európskeho baroka, klasicizmu a romantizmu. V rokoch 1922-1924 pracoval na opere Detvan, ktorej premiéra sa uskutočnila roku 1928 v Slovenskom národnom divadle v Bratislave. 
Na začiatku 20 storočia rozvinul úsilie o vznik slovenskej národnej hudby. Ľudovú pieseň chápal ako zdroj špecifickosti národnej hudby. Popri komornej a zborovej tvorbe sa skladateľsky najviac realizoval v lyrickej piesni, zhudobnil texty slovenských básnikov. Popri invenčnej melodike uplatňoval aj novoromanticky orientovanú harmóniu, medzi jeho najlepšie diela patria cykly umelých piesní, zborové a klavírne skladby. Zakladajúci člen (1919), 1925 predseda Spolku slovenských umelcov.
Janko Filipča

Janko Filipča (* 3. december 1893, Poniky – † 31. marec 1917, Banská Bystrica) bol slovenský básnik. Pseudonym: J.G.F.Ponický, Veporín
Životopis.
Študoval na gymnáziu a do 1913 na vyššej obchodnej škole v Banskej Bystrici. Roku 19131914 úradník Ľud. banky vo Zvolene. Organizátor slov. mládeže, spoluzakladateľ tajného spolku Mor ho!, iniciátor a spolupracovník štud. časopisu Púčky, kde publikoval básne napísane v duchu slov. romantizmu. Pre nár. činnosť pre maturitou vylúčený zo všetkých stedných škôl, banskobystrický trestný súd ho odsúdi na 4 mesiace väzenia a pokutu. Po vypuknutí 1. svetovej vojny sa dobrovoľne prihlásil do armády.
Pavol Filkor

Pavol Filkor (* 27. september 1904, Badín – † 23. december 1974, Banská Bystrica) bol robotník a funkcionár KSČ.
Životopis.
R. 1922 sa v Banskej Bystrici vyučil za obuvníka. V roku 19221926 obuvnícky robotník v Banskej Bystrici. Zakladateľ a funkcionár FRTJ v Banskej Bystrici-Sásovej, člen KSČ a organizátor triednych bojov, protifašistického odboja, účastník SNP, príslušník Nitrianskej partizánskej brigády. Pracovník KNV v Banskej Bystrici (19531973), Pedagogického inštitútu v Banskej Bystrici (19611964).
Mária Filkusová

Mária Filkusová (rod. Sásiková) (* 8. september 1927, Banská Bystrica† 11. jún 1996, Bratislava) bola slovenská lexikografka a prekladateľka.
Životopis.
V rokoch 19381946 študovala na gymnáziu v Brezne, 19461951 ruštinu a angličtinu na Filozofickej fakulte UK v Bratislave. Pracovala v oblasti rusko-slovenskej lexikológie a lexikografie. Spoluautorka "Veľkého slovensko-ruského slovníka 15" (19601970) a "Veľkého slovensko ruského slovníka 16" (19791995). Venovala sa aj otázkam jazykovej kultúry, spolupracovala na rozhlasovej relácii Jazyková poradňa. Z ruštiny prekladala prózu, odborné publikácie a články; štúdie publikovala v zborníkoch a časopisoch Kultúra slova, Ruštinár, Slavica Slovaca a i..
Emil Fillo

Emil Fillo (* 7. apríl 1925, Banská Bystrica – † 1. september 1992, Bratislava) bol slovenský dramaturg, herec, dramatik.
Životopis.
Roku 1958 absolvoval štúdium divadelnej vedy na VŠMU v Bratislave. Od 1956 dramaturg Čs. rozhlasu v Bratislave. Externe začal spolupracovať s rozhlasom (1946). Napísal množstvo scénok pre deti i rozhlasových hier pre mládež, pôvodných, ale najmä podľa literárnych predlôh. Prelom v jeho dramatickej tvorbe bola rozprávková hra Čudná rozprávka (1980), v ktorej do centra rozprávkového príbehu zakomponoval konkrétnych hercov, čím autorsky obohatil tento špecifický žáner. Hlasové danosti uplatnil ako rozhlasový herec pri stvárňovaní detských a chlapčenských postáv v rozhlasových hrách. Autor hesiel do Encyklopédie dram. umení Slov.
Ján Filo (sochár)

Ján Filo (* 3. apríl 1959, Zvolen) je sochár.
Životopis.
V roku 19741978 študoval na SUPŠ v Kremnici odbor umelecké kováčstvo, 19791985 absolvoval štúdium na VŠVU v Bratislave, odbor reštaurátorstvo výtvarných diel – sochárstvo. Pracoval ako reštaurátor v slobodnom povolaní (19851987) a v ŠRA-ORA v Banskej Bystrici (19871994). Od roku 1994 podniká v tomto odbore podľa osobitných predpisov, špecializuje sa na reštaurovanie drevených plastík, architektonických článkov a oltárnych architektúr; kamenných plastík; kovových plastík; a reštaurovanie historického nábytku. Medzi jeho najvýznamnejšie diela patrí reštaurovanie súsošia "Kristus na Olivovej hore" (farský Kostol Nanebovzatia Panny Márie v Banskej Bystrici) a Pamätníka M. R. Štefánika v Brezne. Podieľal sa aj na reštaurovanie fasád historických objektov v Banskej Bystrici. Vystavoval svoje dielo v Stredoslovenskom múzeu v Banskej Bustrici pod názvom "Dialógy so starými majstrami". Reprízy výstav sa uskutočnili vo viacerých slovenských mestách. Od roku 1994 je členom Obce reštaurátorov Slovenska a Komory reštaurátorov.
Ján Findra

Prof. PhDr. Ján Findra, DrSc. (* 25. marec 1934, Málinec† 6. máj 2019, Banská Bystrica) bol významný slovenský jazykovedec, vysokoškolský pedagóg, prvý rektor Univerzity Mateja Bela v Banskej Bystrici.
Životopis.
V období 1950-1953 navštevoval gymnázium v Lučenci, v rokoch 1953-1957 študoval slovenčinu a dejepis na Fakulte spoločenských vied Vysokej školy pedagogickej v Bratislave. V rokoch 1957-1961 pôsobil ako profesor na Pedagogickej škole v Lučenci, od roku 1961 pracoval ako vysokoškolský pedagóg na Pedagogickom inštitúte a neskôr Pedagogickej fakulte v Banskej Bystrici, kde bol od roku 1984 vedúcim Katedry slovenského jazyka a literatúry, od roku 1989 dekanom fakulty a od roku 1992 prvým rektorom novozriadenej Univerzity Mateja Bela. V rokoch 1993-1999 pôsobil ako vedúci Kancelárie prezidenta Slovenskej republiky v Bratislave, od roku 2000 bol profesorom Fakulty humanitných vied Univerzity Mateja Bela v Banskej Bystrici.
Popri špeciálnom jazykovednom bádaní sústredil sa aj na skúmanie štýlu umeleckej prózy, publikoval početné štúdie s literárnovednou a štylistickou problematikou v odborných periodikách a zborníkoch. Vo svojom diele sa venoval aj teoretickým, metodologickým a praktickým problémom umeleckého prednesu a rečníckeho prejavu. Ján Findra je autor a spolutvorca učebníc gramatiky a štylistiky.
Ferdinand Firbás

Ferdinand Firbás (* 25. jún 1863, Muráň – † 15. máj 1932, Szeged) bol uhorský pedagóg, zoológ a školský pracovník.
Životopis.
Prírodopis a zemepis študoval na univerzite v Budapešti. Roku 1887 asistent zoologického ústavu na univerzite, roku 1888 na vysokej škole technickej v Budapešti, roku 1890 pracovník šk. inšpektorátu v Banskej Bystrici od roku 1891 v Szegede. 
Článkami zo zoológie, najmä z entomológie, prispieval do Rovartani Lapok, Méheszeti Lapok a i.
Mikuláš Fischer

Mikuláš Fischer (* Banská Bystrica) bol maliar.
Životopis.
Maliar, pochádzal z Banskej Bystrice. Pôsobil v Bratislave, kde bol prijatý za mešťana (1733).
Jozef Fischhof

Jozef Fischhof (* 1. február 1897, Trenčianske Teplice – † 12. január 1973, Slovensko) bol strojný inžinier.
Životopis.
V roku 19071911 študoval na gymnáziu v Trenčíne, v roku 19191923 strojné inžinierstvo na VUT v Brne, roku 1923 Ing., 1940 vysokoškolský prof. Stredoškolský profesor Strednej priemyselnej školy v Banskej Bystrici (19451953). Neskôr prednášal na SVŠT v Bratislave a PF UPJŠ v Prešove. Vytvoril bezkompresorový dvojtaktný naftový motor Škoda Diesel, typ E. Autor učebných textov pre priemyselné školy a príručiek pre vodičské kurzy.
Ján Fišer

Ján Fišer, tiež "Fischer" (* 9. máj 1896, Hronec - † 23. december 1963, Bratislava) bol hudobný skladateľ, hudobný pedagóg, muzikológ. Pseudonym: J.F.Kvetoň
Životopis.
Narodil sa 8. mája 1896 v Hronci ako Joannes Fisser. V roku 1910-1914 študoval na Učiteľskom ústave v Deve (Rumunsko), 1920-1922 kompozíciu a dirigovanie na konzervatóriu v Prahe, do 1948 hudobnú vedu a estetiku na Filozofickej fak. UK v Bratislave, 1948 PhDr. Učiteľ v Čiernom Balogu (1915- 1917), v Terchovej, v Seredi, 1941-1950 referent hudobného oddelenia Ministerstva školstva a národnej osvety, 1950-1960 prof. hudobnej teórie na konzervatóriu v Bratislave. V Seredi viedol spevokol Zvon, 1947 spoluzakladateľ Ľudového spevokolu uč. Slov. v Žiline. Zúčastnil sa na založení Slov. filharmónie, zbieral slov. ľudové piesne. Recenziami a kritikami prispieval do viacerých periodík, redigoval hudobnú prílohu Slov. učiteľa. Angažoval sa za ucelené umelecké vzdelanie na nár. školách, každodennú hudobnú výchovu a zriaďovanie žiackych orchestrov. Venoval sa aj skladateľskej činnosti. Člen Zväzu slov. skladateľov, od 1954 predseda a podpredseda Slov. hudobného fondu.
Pavel Fiťma

Pavel Fiťma (* 10. december 1907, Muráň – † 4. september 1944, Telgárt) bol pedagóg, protifašistický bojovník a účastník SNP.
Životopis.
V roku 19251929 študoval na Učiteľskom ústave v Lučenci a v Košiciach. V roku 19291944 učiteľ v Braväcove. Zúčastnil sa SNP ako poručík v zálohe. Padol v boji pri Telgárte.
Július Flache

Július Flache (* 7. november 1892, Budapešť – † 18. september 1967, Banská Bystrica) bol uhorský maliar, po 1. svetovej vojne žijúci a tvoriaci na Slovensku.
Životopis.
Študoval na reálnom gymnáziu, súčasne na sochárskej škole K. Sződyho, od 1911 na AVU v Budapešti, neskôr vo Viedni. Absolvoval študijnú cestu v Mníchove. Maliar v Budapešti, 19141917 kreslič hlavný divízneho štábu rakúsko-uhorskej armády, od 1917 maliar v Banskej Bystrici. Jeho výtvarný prejav ovplyvnila secesia, po 1914 najmä západoeurópska moderna, cezannovská tradícia, expresionizmus i väzby na renesanciu. Venoval sa najmä portrétnej maľbe i žánrovým portrétom s horehronskými typmi (Vidiečanka, 1941; Nezamestnaný, 1932), v krajinárstve vedutám Banskej Bystrici a okolia. Historická maľba vyvrcholila trojrozmernými kompozíciami pre Národný dom v Banskej Bystrici, pri zátišiach si často vyberal horehronské motívy. Založil výtvarný spolok Jednota výtvarných umelcov Slov., 19201937 jeho správca. Jeho diela sú v SNG v Bratislave, v galériách v Liptovskom Mikuláši, v Banskej Bystrici a v Bojniciach, v Kremnici a v Banskej Štiavnici. V roku 1962 vystavoval v Banskej Bystrici.
Imrich Flassik

Imrich Flassik (* 12. júl 1924, Banská Bystrica – † 14. september 2013, Bratislava) bol slovenský politik a právnik.
Životopis.
V roku 1936-1944 študoval na gymnáziu v Banskej Bystrici, 1944-1948 na Právnickej fakulte UK a VŠE v Bratislave. V roku 1948- 1951 bol právnikom Oblastného riaditeľstva podniku Keramiky, 1952 pedagóg na Škole administratívnych pracovníčok, 1954- 1960 právnik Stavoprojektu, 1960-1967 pracovník na investícii SAV, 1967-1991 štátny arbiter Štátnej arbitráže SR, 1991- 1992 minister vlády ČSFR, 1992-1994 predseda obchod. senátu Najvyššieho súdu, od 1994 advokát Aliancie advokátov. Autor odborných článkov v Hospodárskych novinách, spoluautor publikácie Arbitrážne konanie. Podpredseda redakčnej rady Bulletinu slov. advokácie.
Jozef Fleischer

Jozef Fleischer (* 22. jún 1829, Brezno – † 23. máj 1877, Budapešť) bol uhorský lekár – gynekológ.
Životopis.
Jeho otec bol Jozef Ján Fleischer a matka Rozália rod. Černáková. Študoval na gymnáziu v Brezne, v Miskolci, v Egeri, vo Váci a na Lekárskej fakulte v Pešti. Roku 1853 MUDr, 1867 doc. Asistent na klinikách v Pešti, vo Viedni, 1857 súkromný lekár, 1867 súkromný doc. na Lekárskej fakulte, 1869 primár ženského oddelenia nemocnice sv. Rocha v Pešti. Propagátor učenia objaviteľa asepsy Ignáca Semmelweisa. Autor príručiek pre pôrodné asistentky, článkov v odborných časopisoch. Člen Krajinskej zdravotníckej rady, funkcionár Spolku budapeštianskych lekárov.
Ján Fluk

Ján Fluk (* 1803, Banská Bystrica) bol lekár.
Životopis.
Pôsobil ako praktický lekár. Autor dizertácie o účinkoch hadieho jedu (1827).
Atila Fodor

Atila Fodor (* 1. december 1833, Poniky† 2. október 1910, Kremnica) bol slovenský banský inžinier.
Jeho otec bol Jozef Fodor a matka Alžbeta rod. Amonová.
Životopis.
Študoval na Baníckej a lesníckej akadémii v Banskej Štiavnici (18511855). Od 1855 praktikant v Štiavnických Baniach a vo Vyhniach, v Kremnici, v Costini (Rumunsko), v železiarni v Tauchene (Rakúsko), neskôr hutný majster v Kobyleckej Poľane (Rusko), železiarni v Tauchene a banský úradník v Rumunsku. Od roku 1872 zástupca prednostu banského úradu v Španej Doline, v Banskej Štiavnici a od 1884 prednosta banského úradu v Štiavnických Baniach, neskôr v Kremnici. Zaslúžil sa o rozvoj baníctva na strednom Slovensku, najmä o zavádzanie novej banskej techniky. Zberateľ minerálov, najmä zo Španej Doliny, ktorými zásoboval aj Gustáva Zechentera. Člen Krajinskej uhorskej baníckej a hutníckej spoločnosti, 1871 Uhorskej geologickej spoločnosti.
Ján Földeši

Ján Földeši, tiež Földessi (* 24. jún 1698, Podolie – † ?) bol rímskokatolícky kňaz, jezuita, pedagóg, filozof.
Životopis.
V roku 1718 vstúpil v Trenčíne, kde študoval na gymnáziu, do jezuitskej rehole, filozofiu a teológiu študoval na univerzite v Trnave, kde získal doktorát z filozofie. Pôsobil ako slovenský kazateľ v Trnave, v Banskej Bystrici, v Košiciach a v Spišskom Podhradí, po roku 1736 bol profesorom filozofie a teológie na univerzite v Košiciach a v Trnave, neskôr profesorom na rehoľných gymnáziách. Od roku 1761 pôsobil ako kazateľ, vychovávateľ a knihovník v Levoči, tam pôsobil aj po rozpustení rehole v roku 1773.
Dielo.
Napísal niekoľko filozofických prác.
Michal Foltin

Michal Foltin, uvádzaný aj ako Foltín (* 23. september 1905, Predajná – † 1. december 1969, Bratislava) bol slovenský pedagóg, publicista.
Životopis.
Ľudovú školu vychodil v Predajnej, meštianku v Banskej Bystrici, študoval na Učiteľskom ústave v Banskej Bystrici (1921- 1925), 1939 získal v Bratislave kvalifikáciu pre meštianske školy. Učiteľ v Šali, vo Váhovciach, 1931-1950 na učiteľskom ústave a Pedagogickom inštitúte, napokon odborný učiteľ v Bratislave. Venoval sa teórii a praxi elementárnych tr., zhotovoval pomôcky na nácvik čítania a písania. Publikoval v pedagogických časopisoch, od 1940 odborný redaktor Našej školy, 1948 Zorničky, spoluautor a prekladateľ učebníc pre základné školy, autor metodických príručiek a pedagogických čítaniek.
Juraj Foltinovič

Juraj Foltinovič (Foltinovits) (* Banská Bystrica - † 21. máj 1738, Slovensko) bol náboženský spisovateľ a pedagóg.
Životopis.
Roku 1726 vstúpil v Trnave, kde študoval na univerzite, do jezuitskej rehole. Profesor rehoľných škôl, autor veršovanej náboženskej práce.
Oskár Formánek

Oskár Formánek (* 7. september 1915, Lysá pod Makytou – † 21. júl 1991, Prešov) bol teológ, cirkevný historik, prekladateľ a jezuitský kňaz a tajný biskup skrytej cirkvi.
Životopis.
Študoval teológiu v Banskej Bystrici. Teologickými a spoločenskými úvahami prispieval do viacerých časopisov. Niekoľko prác mu vyšlo knižne, niektoré ostali v rukopisoch. Autor knihy Mariánska kongregácia v Žiline a v Banskej Bystrici. Politicky prenasledovaný.
Jozef Fornet

Jozef Fornet (* 7. november 1732, Horné Ozorovce – † 2. máj 1811, Štrba) bol slovenský evanjelický kňaz a náboženský spisovateľ.
Životopis.
Narodil sa vo francúzskej hugenotskej rodine manželom Jurajovi a Márii Alžbete Fornetovcom. Študoval v Kremnici, v Banskej Bystrici, v Gemeri, v Kežmarku, v Bratislave a od roku 1756 na univerzite v Jene. Pôsobil ako evanjelický farár vo Fancsale, od roku 1759 v Levoči a od roku 1784 v Štrbe. 
Tvorba.
Je autorom barokových, obranných, náboženských a filozofických spisov. Venoval sa aj národopisu.
Oľga Lauková

Oľga Lauková (* 17. november 1950, Nová Baňa) je kultúrna pracovníčka, knihovníčka.
Životopis.
V rokoch 1973-1978 absolvovala štúdium na Filozofickej fakulte UK v Bratislave, 1980 PhDr. Pôsobila ako vedúca odboru kultúry na ONV v Martine (1982-1987), ako vedúca odboru kultúry KNV v Banskej Bystrici (1987-1989), ako koordinátorka pre miestnu kultúru na Ministerstve kultúry SR (1990-1993) a vo funkcii námestníčky riaditeľa Slovenskej agentúry životného prostredia v Banskej Bystrici (1994-1998). Od roku 1999 je riaditeľkou Štátnej vedeckej knižnici v Banskej Bystrici. Pričinila sa o zapísanie lokality ľudovej architektúry Vlkolínec a Mestskej pamiatkovej rezervácie Banská Štiavnica do Zoznamu svetového kultúrneho dedičstva. Zaslúžila sa o vznik Turčianskej galérie v Martine a medzinárodných výtvarných súťaží "Zelená fantázia" a "Zelený svet". Je autorkou viacerých vzdelávacích projektov s environmentálnym zameraním. Venovala sa pedagogickej činnosti v odbore teória výchovy na Strednej pedagogickej škole v Turčianskych Tepliciach a v Domove mládeže v Banskej Bystrici. Publikovala články a recenzie v odbornej a dennej tlači, zamestnanci jej zostavili jubilejnú publikáciu "Knižnica v premenách času" (Banská Bystrica, roku 2001).
Štefan Frank

Štefan Frank (* 10. december 1914, Gemerská Hôrka – † 25. apríl 1969, Bratislava-Rača) bol slovenský verejný činiteľ.
Životopis.
Študoval na Učiteľskom ústave v Lučenci, od roku 1951 na Ústrednej politickej škole KSČ v Prahe. Pôsobil ako učiteľ na ľudových školách na viacerých miestach Slovenska. Neskôr pracovník štátnej správy; predseda ONV v Šafárikove; v roku 19501957 tajomník a funkcionár KV KSS, 19571959 predseda KNV v Banskej Bystrici. V roku 19601969 pracovník povereníctva školstva a kultúry.
Božena Fresserová

Božena Fresserová (* 27. august 1948, Bratislava) je operná speváčka (soprán).
Životopis.
Roku 1969 absolvovala štúdium spevu na Konzervatóriu v Bratislave, 1969-70 študijný pobyt na konzervatóriu v Leningrade. Od 1970 sólistka opery DJGT v Banskej Bystrici (dnes Štátna opera). Hlasové danosti a vokálne školenie ju predurčili k interpretácii náročných koloratúrnych a lyrických sopránových úloh svetového repertoáru. Venuje sa aj koncertnej činnosti.
Ondrej Hieronym Frideli

Ondrej Hieronym Frideli (* 1725, Modra – † 27. september 1766, Hronsek) bol slovenský evanjelický kňaz, cirkevný hodnostár.
Životopis.
Študoval na gymnáziu v Modre a v Bratislave, 1747-49 na univerzite vo Wittenbergu. Od 1749 evanjelický farár v Hronseku, 1757, superintendent banského dištriktu. Často prenasledovaný katolíckou cirkvou i svetskou vrchnosťou.
Alexander Fried

Alexander Fried (* 6. jún 1892, Stará Bystrica – † 15. január 1945, pri Starých Horách) bol funkcionár KSČ, protifašistický bojovník a úradník.
Životopis.
Po vychodení základnej a meštianskej školy študoval na Obchodnej akadémii v Banskej Bystrici. Úradník na rozličných miestach Slovenska. Člen oblastného ilegálneho vedenia a organizátor protifašistického odboja v Žiline. Počas SNP príslušník 2. čs. partizánskej brigády M. R. Štefánika, po ústupe povstania do hôr príslušník 1. čs. partizánskej brigády J. V. Stalina. Padol v boji s nacistickými okupantmi.
Ignác Fried

Ignác Fried (* Banská Bystrica - † 1951, Slovensko) bol obchodník.
Životopis.
Majiteľ železiarskeho obchodu v Banskej Bystrici na tzv. Hornom námestí (založený 1900).
Ján Friedrich

Ján Friedrich (* Slovensko) bol zvonolejár.
Životopis.
Zvonolejár v Banskej Bystrici (1717).
Balthasar Frišovic

Balthasar Frišovic, tiež Frisowitz, prímeno "Neosoliensis" (* Banská Bystrica) bol humanistický učenec, právnik.
Životopis.
Školy absolvoval v Banskej Bystrici. Právo študoval na univerzite vo Frankfurte nad Odrou a v Štrasburgu (1624-1626). Autor niekoľkých právnických dišpút a rečí, ktoré vyšli v Nemecku a vo Francúzsku (1624-1627).
Ján Frišovic

Ján Frišovic (Frisowic, Frieczovicz) (* 1552, Banská Štiavnica – † 28. marec 1620, Slovensko) bol podnikateľ a komorský hodnostár.
Životopis.
Funkcionár banskoštiavnickej banskej komory. V Banskej Bystrici mal (1610) v zálohe ornicu a záhrady v hodnote 200 zlotých.
Tomáš Fröhlich

Tomáš Fröhlich (Frolich, Thomas) (Hilarius, Benz) (* Prešov - † 11. máj 1580, Banská Bystrica) bol evanjelický kňaz, náboženský spisovateľ.
Životopis.
V roku 1551-1552 študoval na univerzite vo Wittenbergu, 1552 vysvätený za kĺaza. Kazateľ v Banskej Bystrici, 1554-1560 v Hodruši 1570-1573, v Spišskej Novej Vsi, 1573-1577 v Košiciach, od 1577 špitálsky kňaz a rektor v Banskej Bystrici. Účastník náboženských polemík s katolíkmi a kalvínmi, ale aj vnútri evanjelický cirkvi. K jeho pohrebu vyšiel zborník pohrebných veršov (Epicedium im mortem T.F. ... Bardejov (1580).
Alica Frühwaldová

Alica Frühwaldová (rod. Belanová) (* 11. december 1947, Banská Bystrica) je slovenská manažérka a pedagogička.
Životopis.
V roku 1954-1963 navštevovala ZDŠ a v roku 1963-1966 študovala na SVŠ v Banskej Bystrici. V roku 1966-1970 absolvovala štúdium na Pedagogickej fak. UK v Trnave, v roku 1976-1978 postgraduálne štúdium na Pedagogickej fak. v Banskej Bystrici a v roku 1979-1983 diaľkové štúdium na Filozofickej fak. UK v Bratislave. V roku 1976-1996 absolvovala študijné pobyty v Anglicku. Pôsobila ako učiteľka na základných školách (1970-1978) a prof. anglického jazyka na gymnáziu v Banskej Bystrici (1979- 1991). Od roku 1992 pôsobí ako manažérka Englisch Teaching Resource Centre The British Council v Banskej Bystrici. Od roku 1994 je členkou Správnej rady Nadácie Zdravé mesto Banská Bystrica a od roku 2000 je členkou Európskeho klubu v Banskej Bystrici.
Jozef Fuchs

Jozef Fuchs (* 21. marec 1812, Kremnica – † 1868, Slovensko) bol maliar (umelec). Pseudonym: 21
Životopis.
Pracoval ako maliar-dekoratér kremnickej manufaktúry. Známy aj ako krajinár, tvorca dosiaľ neidentifikovaných komorných krajiniek. Jeho dielo je v zbierkach Stredoslovenského múzea v Banskej Bystrici.
Ľudovít Fuchs

Ľudovít Fuchs (* 4. júl 1926, Zvolen† 4. jún 2015, Bratislava) bol slovenský básnik. Pseudonymy: Ľudovít Slatinský, Ľ. F. Kvetoslav.
Životopis.
Študoval na gymnáziu vo Zvolene a na učiteľskej akadémii v Banskej Bystrici. Pôsobil ako stredoškolský učiteľ, redaktor Stredoslovenského vydavateľstva, týždenníka "Stredoslovenský stavbár" a kultúrnej revue "Rozkvet" v Banskej Bystrici, redaktor časopisu "Bojovník", predseda Vydavateľského družstva Pramene v Bratislave (od 1988), od 1989 riaditeľ vydavateľstva Odkaz. Prvé básnické zbierky ovplyvnené Hviezdoslavovou a Kraskovou poéziou mal pripravené na vydanie počas stredoškolských štúdií, svoju intímnu lyriku rozvíjal aj v ďalších zbierkach, okrem toho vydal knižky veršov pre deti a mládež, napísal aj divadelnú hru, veršovanú komédiu a psychologickú štúdiu.
Zomrel 4. júna 2015 v Bratislave vo veku nedožitých 89 rokov.
Ján Fukas

Ján Fukas (* 3. marec 1851, Liptovská Osada-Korytnica – † 5. máj 1923, Prešov-Solivar) bol slovenský pedagóg.
Životopis.
Gymnázium absolvoval v Banskej Bystrici a Egri. Autor štúdie Maďarizácia v zápiskoch Jána Fukasa, ktorá sa stala významným prameňom slovenskej pedagogiky na poznanie školských pomerov pred roku 1918.
Mikuláš Furdík

Mikuláš Furdík (* 31. máj 1905, Zvolen – † 29. apríl 1967, Bratislava) bol slovenský chemik a vysokoškolský pedagóg.
Životopis.
R. 19221923 študoval strojné inžinierstvo, roku 19231924 chemickú technológiu na ČVUT v Prahe, roku 19241928 na VUT v Brne, Roku 1928 Ing. 1955 mimoriadny, 1966 univ. prof. Počas štúdií v Prahe spolupracoval s davistami. Roku 1944 účastník SNP, člen Revolučného národného výboru vo Zvolene, 19441945 žil v ilegelite v Banskej Bystrici. Pôsobil ako chemik niekoľkých závodoch na Slovensku. Neskôr vysokoškolský profesor, na Prírodovedeckej fakulte UK v Bratislave založil Katedru organickej chémie a biochémie. Autor pôvodných prác, patentov, posudkov, správ a recenzií. Publikoval v odborných časopisoch a zborníkoch.
Viliam Furdík

Viliam Furdík (* 30. január 1890, Slovensko) je podnikateľ, továrnik.
Životopis.
Podnikateľ a továrnik v Banskej Bystrici. Počas SNP zaistený nemeckými bezpečnostnými orgánmi v Banskej Bystrici (28. decembra 1944), prepustený (30. decembra 1944).